CELEX: 31981D0692
Language: el
Date: 1981-08-10 00:00:00
Title: 81/692/ΕΟΚ: Απόφαση τής Επιτροπής τής 10ης Αυγούστου 1981 περί διαπιστώσεως ότι η εισαγωγή τών συσκευών μέ τήν ονομασία «Control Data-Cyber 170-720, Cyber 170-750» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31981D0692

81/692/ΕΟΚ: Απόφαση τής Επιτροπής τής 10ης Αυγούστου 1981 περί διαπιστώσεως ότι η εισαγωγή τών συσκευών μέ τήν ονομασία «Control Data-Cyber 170-720, Cyber 170-750» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 252 της 05/09/1981 σ. 0036

***** ΕΠΙΤΡΟΠΗ  ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Αυγούστου 1981  περί διαπιστώσεως ότι η εισαγωγή των συσκευών με την ονομασία «Control Data-Cyber 170-720, Cyber 170-750» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (81/692/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η βελγική κυβέρνηση, με επιστολή της της 11ης Μαρτίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν οι συσκευές με την ονομασία «Control Data-Cyber 170-720, Cyber 170-750», η οποία προορίζεται να χρησιμοποιηθεί στην έρευνα, την εκπαίδευση και την εσωτερική διοίκηση και ειδικότερα στον τομέα της φυσικής υψηλής ενέργειας της φυσικής πλάσματος της θερμοδυναμικής, των θεωρητικών μαθηματικών, στις κατασκευές, στην ηλεκτροτεχνία και στην τεχνολογία της πυρηνικής ενέργειας, πρέπει να θεωρηθούν ή όχι ως επιστημονικές καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 23 Ιουνίου 1981, στα πλαίσια της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι οι εν λόγω συσκευές είναι υπολογιστικές·  ότι δεν έχουν αντικειμενικά χαρακτηριστικά τα οποία να τις καθιστούν κατάλληλες για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση των εν λόγω συσκευών δεν θα ήταν δυνατόν, μόνη της, να τους προσδώσει το χαρακτήρα των επιστημονικών συσκευών· ότι, κατά συνέπεια, δεν είναι δυνατόν να θεωρηθούν ως επιστημονικές συσκευές· ότι δεν δικαιολογείται, συνεπώς, η παραχώρηση ατελείας στις εν λόγω συσκευές,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή των συσκευών με την ονομασία «Control Data-Cyber 170-720, Cyber 170-750» που αποτελεί το αντικείμενο της αιτήσεως της 11ης Μαρτίου 1981 της βελγικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 10 Αυγούστου 1981.  Για την 'Επιτροπή  Edgard PISANI  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 134 της 31. 5. 1979, σ. 1.  (3) ΕΕ αριθ. L 318 της 13. 12. 1979, σ. 32.